384 C. PLINII HIST. NAT. LIB. XV. 



terra. Sunt qui cotonea cera Pontica illita melle demer- 

 gant. Columella auctor est, in puteos cisternasve in fic- 

 tilibus vasis pice diligenti cura illitis mergi. Liguria raa- 

 ritima Alpibus proxima uvas sole siccatas junci fasciis 

 involvit , cadisque conditas , gypse* includit. Hoc idem 

 Grci platani foliis , aut vitis ipsius , aut fici , uno die 

 in umbra siccatis , atque in cado vinaceis interpositis. 

 Quo gnre Coa uva, et Berytia servantur, nullius sua- 

 vitati postferendae. Quidam, ut lias faciant, in cinere 

 lixivio tingunt protinus quam detraxere vitibus , mox in 

 sole siccant : tum foliis ( ut supra dictum est ) involutas 

 vinaceis stipant. Sunt qui malunt uvas scobe ramentisve 

 abietis, populi, fraxini servare. Sunt qui suspendi procul 

 malis, protinusque in granariis jubeant, quoniam optime 

 sit operimento pulvis pensilibus. Contra vespas remedio 

 est, oleo adspergi ex ore. De palmis diximus. 



